CELEX: 32016R2119
Language: mt
Date: 2016-12-02 00:00:00
Title: Regolament tal-Kummissjoni (UE) 2016/2119 tat-2 ta' Diċembru 2016 li jemenda r-Regolament (KE) Nru 471/2009 tal-Parlament Ewropew u tal-Kunsill u r-Regolament tal-Kummissjoni (UE) Nru 113/2010 fir-rigward tal-adattament tal-lista tal-proċeduri doganali u tad-definizzjoni tad-dejta (Test b'rilevanza għaż-ŻEE )

3.12.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 329/66
               
            REGOLAMENT TAL-KUMMISSJONI (UE) 2016/2119
      tat-2 ta' Diċembru 2016
      li jemenda r-Regolament (KE) Nru 471/2009 tal-Parlament Ewropew u tal-Kunsill u r-Regolament tal-Kummissjoni (UE) Nru 113/2010 fir-rigward tal-adattament tal-lista tal-proċeduri doganali u tad-definizzjoni tad-dejta
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Ir-Regolament (KE) Nru 471/2009 tal-Parlament Ewropew u tal-Kunsill tas-6 ta' Mejju 2009 dwar statistika Komunitarja relatata mal-kummerċ estern ma' pajjiżi li mhumiex membri u li jħassar ir-Regolament tal-Kunsill (KE) Nru 1172/95 (1), u b'mod partikolari l-Artikoli 3(2), 5(2) u 6(2) tiegħu,
      Billi:
      
                  (1)
               
               
                  Ir-Regolament (KE) Nru 471/2009 jistabbilixxi qafas komuni għall-produzzjoni sistematika tal-istatistika Ewropea rigward il-kummerċ ta' merkanzija ma' pajjiżi li mhumiex membri. Is-sors ewlieni tad-dejta storika għal din l-istatistika hija dejta miksuba mid-dikjarazzjonijiet doganali. Dak ir-Regolament twaqqaf biex jikkunsidra s-simplifikazzjonijiet speċifiċi u ġodda tal-iżdoganar li se jkunu implimentati skont ir-Regolament (KE) Nru 450/2008 tal-Parlament Ewropew u tal-Kunsill (2) (il-“Kodiċi Doganali Modernizzat”). Dan kien jikkonċerna speċjalment l-“awtovalutazzjoni” li kellha tinkludi rinunzja fuq il-provvediment ta' dikjarazzjoni lid-dwana u l-iskema ta' żdoganar ċentralizzat fejn il-formalitajiet doganali tal-importazzjoni jew tal-esportazzjoni jistgħu jitwettqu f'aktar minn Stat Membru wieħed.
               
            
                  (2)
               
               
                  Ir-Regolament (UE) Nru 952/2013 tal-Parlament Ewropew u tal-Kunsill (3) (il-“il-Kodiċi Doganali tal-Unjoni”) rrevoka l-Kodiċi Doganali Modernizzat u ssostitwixxa, b'effett mill-1 ta' Mejju 2016, id-dispożizzjonijiet doganali previsti mir-Regolament tal-Kunsill (KEE) Nru 2913/92 (4).
               
            
                  (3)
               
               
                  Jeħtieġ li l-ambitu tal-istatistika dwar il-kummerċ estern jiġi allinjat mal-proċeduri doganali tal-Kodiċi Doganali tal-Unjoni.
               
            
                  (4)
               
               
                  Ir-Regolament (KE) Nru 471/2009 ġie implimentat bir-Regolament tal-Kummissjoni (UE) Nru 113/2010 (5) u kien jirrifletti d-dispozizzjonijiet doganali stabbiliti fil-Kodiċi Doganali Modernizzat. Wara l-applikazzjoni sħiħa tal-Kodiċi Doganali tal-Unjoni mill-1 ta' Mejju 2016, il-bidliet lid-dispożizzjonijiet doganali għandhom ikunu riflessi fir-Regolament (KE) Nru 471/2009 u fir-Regolament (UE) Nru 113/2010 fir-rigward tal-ġbir tal-istatistika u l-kompilazzjoni tal-istatistika tal-kummerċ estern.
               
            
                  (5)
               
               
                  Id-Deċiżjoni ta' Implimentazzjoni tal-Kummissjoni (UE) 2016/578 (6) tistabbilixxi l-Programm ta' Ħidma msemmi fl-Artikolu 280 tar-Regolament (UE) Nru 952/2013, u hija relatata mas-sistemi doganali elettroniċi li għandhom jiġu żviluppati skont il-Kodiċi Doganali tal-Unjoni.
               
            
                  (6)
               
               
                  Sakemm dawk is-sistemi elettroniċi jsiru disponibbli, ir-Regolament Delegat tal-Kummissjoni (UE) 2016/341 (7) (l-“Att Delegat Tranżizzjonali”) jipprovdi għal miżuri tranżizzjonali għall-iskambju u l-ħżin tal-informazzjoni bejn l-awtoritajiet doganali nfushom u bejn l-awtoritajiet doganali u l-operaturi ekonomiċi.
               
            
                  (7)
               
               
                  Fir-rigward tas-simplifikazzjoni doganali tal-Iżdoganar Ċentralizzat prevista fl-Artikolu 179 tal-Kodiċi Doganali tal-Unjoni, għal raġunijiet metodoloġiċi, l-importazzjonijiet u l-esportazzjonijiet koperti minn din l-iskema ma għandhomx neċessarjament jiġu allokati lill-Istat Membru tad-destinazzjoni jew lill-Istat Membru tal-esportazzjoni attwali, peress li kwalunkwe moviment intra-Komunitarji rispettiv ta' prodotti bejn dawn l-Istati Membri u l-Istat Membru fejn ikunu jinsabu l-prodotti fil-waqt tar-rilaxx fil-proċedura doganali jista' jkun kopert aħjar u b'mod aktar koerenti mill-istatistika intra-UE tal-kummerċ.
               
            
                  (8)
               
               
                  Madankollu, id-definizzjonijiet tal-istatistika dwar l-Istati Membri rispettivi għandhom jiġu emendati sabiex, fuq naħa waħda, jiġi identifikat moviment ekonomikament rilevanti wara l-iżdoganar, għall-importazzjonijiet jew qabilha, għall-esportazzjonijiet.
               
            
                  (9)
               
               
                  Id-definizzjonijiet tal-istatistika għal dawk l-Istati Membri rispettivi għandhom ikunu allinjati wkoll b'mod koerenti mad-dispożizzjonijiet tal-iżdoganar doganali taħt l-Iżdoganar Ċentralizzat, fejn l-Istat Membru biss li jkun identifikat fil-proċess tal-iżdoganar bħala l-Istat Membru parteċipanti jkun mistenni li jirċievi informazzjoni marbuta mal-iżdoganar mingħand l-Istat Membru li jissorvelja l-iżdoganar.
               
            
                  (10)
               
               
                  Għall-għan tal-ġbir armonizzat tal-istatistika tal-kummerċ estern, id-definizzjonijiet ta' ċerti elementi oħra tad-dejta għandhom jiġu aġġustati biex jirriflettu l-bidliet introdotti permezz tal-Kodiċi Doganali tal-Unjoni.
               
            
                  (11)
               
               
                  Ir-Regolamenti (KE) Nru 471/2009 u (UE) Nru 113/2010 għandhom jiġu emendati kif xieraq.
               
            
                  (12)
               
               
                  Il-miżuri li previsti f'dan ir-Regolament huma skont l-opinjoni tal-Kumitat tal-istatistika f'dak li għandu x'jaqsam mal-kummerċ tal-prodotti ma' pajjiżi terzi,
               
            ADOTTAT DAN IR-REGOLAMENT:
      Artikolu 1
      L-Artikolu 3(1) tar-Regolament (KE) Nru 471/2009 jinbidel b'dan li ġej:
      
         “1.   L-istatistika tal-kummerċ estern għandha tirreġistra l-importazzjonijiet u l-esportazzjonijiet tal-prodotti.
         Esportazzjoni għandha tiġi rreġistrata mill-Istati Membri fil-każ li l-prodotti joħorġu mit-territorju statistiku tal-Komunità
         
                     (a)
                  
                  
                     b'konformità ma' waħda mill-proċeduri doganali li ġejjin stipulati fir-Regolament (UE) Nru 952/2013 tal-Parlament Ewropew u tal-Kunsill (*1) (il-“Kodiċi Doganali tal-Unjoni”):
                     
                                 —
                              
                              
                                 esportazzjoni;
                              
                           
                                 —
                              
                              
                                 ipproċessar passiv;
                              
                           
               
                     (b)
                  
                  
                     fl-applikazzjoni tal-Artikolu 258 tal-Kodiċi Doganali tal-Unjoni;
                  
               
                     (c)
                  
                  
                     fl-applikazzjoni tal-Artikolu 269(3) tal-Kodiċi Doganali tal-Unjoni;
                  
               
                     (d)
                  
                  
                     fl-applikazzjoni tal-Artikolu 270 tal-Kodiċi Doganali tal-Unjoni li jwettaq proċedura ta' pproċessar attiv.
                  
               Importazzjoni għandha tiġi rreġistrata mill-Istati Membru fil-każ li l-prodotti jidħlu fit-territorju statistiku tal-Komunità b'konformità ma' waħda mill-proċeduri doganali li ġejjin stipulati fil-Kodiċi Doganali tal-Unjoni:
         
                     (a)
                  
                  
                     ir-rilaxx għal ċirkolazzjoni ħielsa inkluż l-użu finali;
                  
               
                     (b)
                  
                  
                     l-ipproċessar attiv.
                  
               
      Artikolu 2
      Ir-Regolament (UE) Nru 113/2010 huwa emendat kif ġej:
      
                  (1)
               
               
                  L-Artikolu 4 huwa emendat kif ġej:
                  
                              (a)
                           
                           
                              fil-paragrafu 1, l-ewwel subparagrafu jinbidel b'dan li ġej:
                              “Il-valur statistiku għandu jissejjes fuq il-valur tal-prodotti fil-waqt u l-post li jaqsmu l-fruntiera tal-Istat Membru fejn ikunu jinsabu l-prodotti fil-waqt tar-rilaxx tagħhom fil-proċedura doganali, billi jidħlu fih (importazzjonijiet) jew billi joħorġu minnu (esportazzjonijiet).”
                           
                        
                              (b)
                           
                           
                              il-paragrafu 4 jinbidel b'dan li ġej:
                              “4.   Il-valur imsemmi fil-paragrafi 2 u 3 għandu jiġi aġġustat, fejn meħtieġ, b'tali mod li l-valur statistiku jkun fih biss u interament l-ispejjeż tat-trasport u tal-assigurazzjoni meħtieġa biex il-prodotti jitwasslu mill-post tat-tluq tagħhom sal-fruntiera tal-Istat Membru fejn ikunu jinsabu l-prodotti fil-waqt tar-rilaxx fil-proċedura doganali (il-valur tat-tip CIF fuq l-importazzjonijiet u l-valur tat-tip FOB fuq l-esportazzjonijiet).”
                           
                        
            
                  (2)
               
               
                  L-Artikolu 6(3) u l-Artikolu 6(4) jinbidlu b'dan li ġej:
                  “3.   Dawn li ġejjin għandhom japplikaw għall-importazzjoni:
                  
                               
                           
                           
                              Fejn il-prodotti jiġu rilaxxati għal ċirkolazzjoni ħielsa jew imqiegħda taħt il-proċedura tal-użu aħħari, l-Istat Membru tad-destinazzjoni għandu jkun l-Istat Membru fejn ikunu jinsabu l-prodotti fil-waqt tar-rilaxx fil-proċedura doganali. Madankollu, meta fil-waqt li titfassal id-dikjarazzjoni doganali ikun magħruf li l-prodotti se jintbagħtu lejn Stat Membru ieħor wara r-rilaxx, dan l-Istat Membru tal-aħħar għandu jkun l-Istat Membru tad-destinazzjoni.
                           
                        
                               
                           
                           
                              Fejn il-prodotti jitqiegħdu taħt il-proċedura doganali ta' pproċessar attiv, l-Istat Membru tad-destinazzjoni għandu jkun l-Istat Membru fejn issir l-ewwel attività ta' pproċessar.
                           
                        
                               
                           
                           
                              Mingħajr preġudizzju għas-subparagrafi 1 u 2 ta' dan il-paragrafu għall-iskopijiet tat-trażmissjoni tad-dejta msemmija fl-Artikolu 7(2) tar-Regolament (KE) Nru 471/2009, l-Istat Membru tad-destinazzjoni għall-iskambju tad-dejta għandu jkun l-Istat Membru fejn ikunu jinsabu l-prodotti fil-waqt tar-rilaxx fil-proċedura doganali.
                           
                        4.   Dan li ġej għandu japplika għall-esportazzjoni:
                  
                               
                           
                           
                              L-Istat Membru tal-esportazzjoni attwali għandu jkun l-Istat Mmebru fejn ikunu jinsabu l-prodotti fil-waqt tar-rilaxx fil-proċedura doganali.
                           
                        
                               
                           
                           
                              Madankollu, fejn ikun magħruf li l-prodotti nġabu minn Stat Membru ieħor lejn l-Istat Membru li fih ikunu jinsabu l-prodotti fil-waqt tar-rilaxx tagħhom fil-proċedura doganali, dak l-Istat Membru l-ieħor għandu jkun l-Istat Membru tal-esportazzjoni attwali, bil-kundizzjoni li
                              
                                          (i)
                                       
                                       
                                          il-prodotti nġiebu minn dak l-Istat Membru l-ieħor biss bl-għan li jiġu ddikjarati għall-esportazzjoni, u
                                       
                                    
                                          (ii)
                                       
                                       
                                          l-esportatur mhuwiex stabbilit fl-Istat Membru li fih ikunu jinsabu l-prodotti fil-waqt tar-rilaxx tagħhom fil-proċedura doganali u
                                       
                                    
                                          (iii)
                                       
                                       
                                          id-dħul fl-Istat Membru fejn ikunu jinsabu l-prodotti fil-waqt tar-rilaxx tagħhom fil-proċedura doganali ma jikkostitwixxix akkwist intra-Unjoni tal-prodotti jew tranżazzjoni ittrattata bħala tali kif imsemmi fid-Direttiva tal-Kunsill 2006/112/KE (*2).
                                       
                                    
                        
                               
                           
                           
                              Meta l-prodotti jiġu esportati wara li ssirilhom il-proċedura doganali ta' pproċessar attiv, l-Istat Membru fejn tkun twettqet l-aħħar attività ta' pproċessar għandu jkun l-Istat Membru tal-esportazzjoni attwali.
                           
                        
                               
                           
                           
                              Mingħajr preġudizzju għall-paragrafi 1, 2 u 3 ta' dan il-paragrafu għall-iskopijiet tat-trażmissjoni tad-dejta msemmija fl-Artikolu 7(2) tar-Regolament (KE) Nru 471/2009, l-Istat Membru tal-esportazzjoni attwali għall-iskambju tad-dejta għandu jkun l-Istat Membru fejn ikunu jinsabu l-prodotti fil-waqt tar-rilaxx fil-proċedura doganali.
                           
                        
                     (*2)  Id-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud (ĠU L 347, 11.12.2006, p. 1).”"
						
               
            
                  (3)
               
               
                  Fl-Artikolu 7(2), it-tieni subparagrafu jinbidel b'dan li ġej:
                  “F'każ ta' importazzjoni, id-dejta dwar il-pajjiż tal-kunsinna/bgħit għandha tindika l-Istat Membru jew il-pajjiż mhux membru li minnu l-prodotti inizjalment intbagħtu lejn l-Istat Membru fejn ikunu jinsabu l-prodotti fil-waqt tar-rilaxx tagħhom fil-proċedura doganali, jekk la tranżazzjoni kummerċjali (pereżempju, bejgħ jew ipproċessar) u lanqas waqfien mhux relatat mat-trasport tal-prodotti ma jkunu saru fi Stat Membru intermedju jew f'pajjiż mhux membru intermedju. Jekk ikun hemm tali waqfien jew tali tranżazzjoni kummerċjali, id-dejta għandha tindika l-aħħar Stat Membru intermedju jew l-aħħar pajjiż mhux membru intermedju.”
               
            
                  (4)
               
               
                  Il-paragrafu 13 jinbidel b'dan li ġej:
                  “Artikolu 13
                  L-identifikazzjoni tal-kummerċjant
                  Id-dejta dwar il-kummerċjant għandha tkun numru ta' identifikazzjoni xieraq li jiġi assenjat lill-importatur, fil-każ tal-importazzjoni, jew lill-esportatur, fil-każ tal-esportazzjoni.”
               
            
                  (5)
               
               
                  Fl-Artikolu 15(4), it-tieni sentenza tinbidel b'dan li ġej:
                  “L-awtoritajiet responsabbli mill-assenjar tan-Numru ta' Identifikazzjoni tar-Reġistrazzjoni tal-Operaturi Ekonomiċi (in-numru EORI) għandhom, fuq talba tal-awtoritajiet nazzjonali tal-istatistika, jipprovdu aċċess għad-dejta disponibbli fis-sistema elettronika dwar in-numru EORI kif imsemmi fl-Artikolu 7 tar-Regolament ta' Implimentazzjoni tal-Kummissjoni (UE) 2015/2447 (*3).
                  
                     (*3)  Ir-Regolament ta' Implimentazzjoni tal-Kummissjoni (UE) 2015/2447 tal-24 ta' Novembru 2015 li jistabbilixxi regoli dettaljati għall-implimentazzjoni ta' ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni (ĠU L 343, 29.12.2015, p. 558).”"
						
               
            Artikolu 3
      Dħul fis-seħħ
      Dan ir-Regolament jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, it- 2 ta' Diċembru 2016.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 152, 16.6.2009, p. 23.
      
         (2)  Ir-Regolament (KE) Nru 450/2008 tal-Parlament Ewropew u tal-Kunsill tat-23 ta' April 2008 li jistabbilixxi l-Kodiċi Doganali Komunitarju (Kodiċi Doganali Modernizzat) (ĠU L 145, 4.6.2008, p. 1).
      
         (3)  Ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (ĠU L 269, 10.10.2013, p. 1).
      
         (4)  Ir-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità (ĠU L 302, 19.10.1992, p. 1).
      
         (5)  Ir-Regolament tal-Kummissjoni (UE) Nru 113/2010 tad-9 ta' Frar 2010 li jimplimenta r-Regolament (KE) Nru 471/2009 tal-Parlament Ewropew u tal-Kunsill dwar statistika Komunitarja relatata mal-kummerċ estern ma' pajjiżi li mhumiex membri, fir-rigward tal-kopertura kummerċjali, id-definizzjoni tad-dejta, il-kompilazzjoni tal-istatistika dwar il-kummerċ skont il-karatteristiċi tan-negozju u skont il-munita tal-fatturat, u movimenti jew oġġetti speċifiċi (ĠU L 37, 10.2.2010, p. 1).
      
         (6)  Id-Deċiżjoni ta' Implimentazzjoni tal-Kummissjoni (UE) 2016/578 tal-11 ta' April 2016 li tistabbilixxi Programm ta' Ħidma relatat mal-iżvilupp u t-tnedija tas-sistemi elettroniċi previsti fil-Kodiċi Doganali tal-Unjoni (ĠU L 99, 15.4.2016, p. 6.)
      
         (7)  Ir-Regolament Delegat tal-Kummissjoni (UE) 2016/341 tas-17 ta' Diċembru 2015 li jissupplimenta r-Regolament (UE) Nru 952/2013 tal-Parlament Ewropew u tal-Kunsill fir-rigward ta' regoli tranżizzjonali għal ċerti dispożizzjonijiet tal-Kodiċi Doganali tal-Unjoni fejn is-sistemi elettroniċi rilevanti għadhom mhux operazzjonali u li jemenda r-Regolament Delegat (UE) 2015/2446 ĠU L 69, 15.3.2016, p. 1